थाना प्रभारी पचोर एसएस यादव ने छात्राओं के नाम ज्योति पिता सूरजसिंह सोंधिया निवासी बापची, मधु पिता अनूप जायसवाल निवासी भण्डावद, सुनीता पिता रोडमल वर्मा निवासी सेमली धाकड़ बताए हैं। छात्राओं को राजगढ़ भेजने के पूर्व पचोर तहसीलदार ने पीड़ित छात्राओं के बयान दर्ज किए हैं। हालांकि बयान अभी सार्वजनिक नहीं किए हैं, स्थानीय लोगों ने बताया कि जिस तरह बयान लिए गए हैं, वे संदिग्ध हैं। छात्राओं ने जहर क्यों खाया, ऐसे हालात क्यों बनें, इस बात की पड़ताल जारी है।